Kolkasraga iela
Kolkasraga iela ir iela Rīgā, Zemgales priekšpilsētā, Āgenskalnā. Kolkasraga iela sākas krustojumā ar Mazo Nometņu ielu pie Kobes dārza un beidzas krustojumā ar Pārslas ielu. Kopējais ielas garums ir 380 metri, tā ir klāta ar asfalta un bruģa segumu. Kolkasraga ielā ir īres namu apbūve. Iela ir nosaukta Latvijas piekrastes izteiktākā zemesraga — Kolkasraga — vārdā. Kolkasraga iela izveidota 1934. gadā ar savu tagadējo nosaukumu.